**Tassilo von Heydebrand und der Lasa** (født 17. oktober 1818 i Berlin, død 27. juli 1899 i Storchnest ved Lissa i provinsen Posen) var en tysk diplomat og sjakkmester/-teoretiker, for ettertida mest kjent som utgiver av sjakkboka *Handbuch des Schachspiels* (1843).

Liv og virke
------------

Von der Lasa studerte jus i Bonn og Berlin. Fra 1845 var han diplomat for kongeriket Preussen med stasjonering i Stockholm, København og Rio de Janeiro.

Lasa var med i «Den berlinske sjustjerna», ei gruppe med sju mesterspillere i *Berliner Schachgesellschaft*. Gruppa fikk stor sjakkhistorisk betydning, spesielt innen åpningseori. Andre kjente navn i «die Plejaden» var Ludwig Bledow, Wilhelm Hanstein og Carl Mayet. 

Rundt midten av 1800-tallet var Lasa en av verdens beste sjakkspillere. Hans høyeste historiske Elo-tall på 2630 ble oppnådd i januar 1852. På den i ettertid beregnede Elo-lista lå han som verdens høyest rangerte spiller fra oktober 1851 til desember 1852. Han spilte en lang rekke partier, særlig med Carl Mayet og Wilhelm Hanstein. I matcher vant han over betydelige sjakkmestere som Howard Staunton og Adolf Anderssen.

### *Handbuch des Schachspiels*

For den moderne sjakkverden er Lasa mest kjent som utgiver av *Handbuch des Schachspiels* («Håndbok i sjakkspill»). Paul Rudolf von Bilguer, en av medlemmene i «Sjustjerna», fikk ideen til boka, men han døde før arbeidet kom skikkelig i gang. Lasa overtok arbeidet og var den reelle hovedforfatter og redaktør av førsteutgaven fra 1843. For å ære sin venn, valgte Lasa å oppføre Bilguer som forfatter, og i Tyskland gikk boka lenge under navnet *der Bilguer*. I senere utgaver var Lasa oppført som medforfatter.

Verk i utvalg
-------------

* Paul Rudolph von Bilguer: *Handbuch des Schachspiels.* Redigert av Tassilo von Heydebrand und der Lasa. Verlag von Veit und Comp. Berlin 1843 (digitalisering). Ettertrykk: Edition Olms, Zürich 1979, ISBN 3-283-00013-1.
* *Leitfaden für Schachspieler.* 2. opplag. Veit & Comp. Berlin 1857 (digitalisering).
* *Berliner Schach-Erinnerungen nebst den Spielen des Greco und Lucena.* Veit & Comp. Leipzig 1859 (digitalisering).
* *Zur Geschichte und Literatur des Schachspiels.* Veit & Comp. Leipzig 1897 (digitalisering).

Referanser
----------

1. 1 2   Social Networks and Archival Context, SNAC Ark-ID w6n01c7s, besøkt 9. oktober 2017[Hentet fra Wikidata]
2. ↑  Tassilo von Heydebrand und der Lasas historiske Elo på chessmetrics.com

Kilder
------

* (de) Wilhelm Uhl: «Heydebrand: Tassilo von H. und der Lasa». I *Allgemeine Deutsche Biographie* (ADB). Bind 50, Duncker & Humblot, Leipzig 1905, s. 297–305.
* Jeremy P. Spinrad: *Baron von Heydebrand und der Lasa*, Wayback Machine

Eksterne lenker
---------------

|  |  |
| --- | --- |
| Wikisource | (de) Tassilo von Heydebrand und der Lasa – originaltekster fra den tyskspråklige Wikikilden |

* (en) Tassilo von Heydebrand und der Lasa – chessgames.com Rediger på Wikidata

* (en) Tassilo von Heydebrand und der Lasa – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** LIBRIS **·** NKC
 |